open-index/open-wikipedia-markdown huggingface dataset:
אריק וייסשטיין

**אריק וולפגנג וייסשטיין** (באנגלית: **Eric Wolfgang Weisstein**, נולד ב-18 במרץ 1969) הוא אנציקלופדיסט אמריקאי שיצר ומתחזק את MathWorld ואת *"Eric Weisstein's World of Science*" (או *ScienceWorld*). הוא מחבר האנציקלופדיה המתמטית של CRC. הוא עובד במכון וולפרם.

## השכלה
בשנת 1990 סיים בהצטיינות תואר ראשון בפיזיקה באוניברסיטת קורנל עם חוג משני באסטרונומיה. במהלך קיציו הרחק מקורנל, השתתף ויסשטיין במחקר במצפה הכוכבים ארסיבו, מתקן טלסקופ רדיו בפוארטו ריקו שהופעל על ידי קורנל. בשנת 1993 סיים לימודים לתואר שני באסטרונומיה פלנטרית מהמכון הטכנולוגי של קליפורניה (Caltech). כסטודנט לתואר שני השתתף גם במחקר במרכז טיסות החלל גודארד בגרינבלט, MD. במהלך שהותו בגודארד, וייסשטיין השתתף בפיתוח תוכנת הדמיית הוריקנים. בשנת 1996 קיבל תואר דוקטור באסטרונומיה פלנטרית, מהחטיבה למדעי גאולוגיה פלנטרית של המכון הטכנולוגי של קליפורניה. כותרתה של עבודת הדוקטורט שלו *Millimeter/Submillimeter Fourier Transform Spectroscopy of Jovian Planet Atmospheres*, שהושלמה בהנחיית יועץ הפקולטה דיווי מוהלמן ובשיתוף עם יוג'ין סרבין, שהוא כיום חבר במעבדה להנעה סילונית (JPL) של Caltech.

## לקריאה נוספת
* הביוגרפיה של אריק וייסשטיין ב-*MathWorld*
* קורות החיים של אריק וייסשטיין
* שאלות נפוצות ב-*ScienceWorld*
* שאלות נפוצות ב-*MathWorld*
* 
** "Mathworld" והסאגה שלו על מאבק משפטי עם CRC Publishers
** תביעת CRC שאלות נפוצות
** עדכונים אודות תביעת CRC

## קישורים חיצוניים
* 

**אנציקלופדיות**
* MathWorld
* ScienceWorld

## הערות שוליים

קטגוריה:בוגרי אוניברסיטת קורנל
קטגוריה:בעלי תואר דוקטור מהמכון הטכנולוגי של קליפורניה
קטגוריה:אנציקלופדיסטים
קטגוריה:אמריקאים שנולדו ב-1969
לואי מגנוס

**לואי מגנוס** (בצרפתית: **Louis Magnus**; 15 במאי 1881 - 1 בנובמבר 1950) היה מחליק אמנותי על הקרח, שחקן ומנהל הוקי קרח צרפתי. נחשב לאחד המנהלים החשובים בהיסטוריה של ענף ההוקי קרח, מייסד פדרציית ההוקי קרח הבינלאומית והנשיא הראשון שלה.

## ילדותו
מגנוס נולד בקינגסטון, בירת ג'מייקה, לאב בריטי ואם צרפתייה. הוא עבר עם הוריו לצרפת כשהיה בן 8, והחל להחליק על קרח בגיל 12.
## כמחליק אמנותי על הקרח
מגנוס היה אלוף צרפת בהחלקה אמנותית על הקרח ליחידים ארבע שנים רצופות, בין 1908 ל-1911. עם זאת, לא התחרה באותן שנים באליפויות בינלאומיות ולא השתתף באולימפיאדת לונדון (1908), בה הפכה ההחלקה האמנותית בפעם הראשונה לענף אולימפי.

ב-1912 עזב את ההחלקה ליחידים ועבר לריקוד זוגות, ועם שותפתו שהייתה גם גיסתו, אניטה נחמיאס (אחותה של אשתו דאז) זכה באליפות צרפת ב-1912. באותה שנה השתתף עם אניטה נחמיאס בפעם היחידה באליפות בינלאומית, אליפות אירופה בהחלקה אמנותית. השניים סיימו במקום החמישי.

## מייסד פדרציית ההוקי קרח הבינלאומית
[שמאל|ממוזער|250px|מסמך היסוד של ה-LIHG (לימים ה-IIHF) מ-[15 במאי 1908. החתימה הראשונה מימין היא חתימתו של לואי מגנוס]]
במקביל לתחילת קריירת ההחלקה האמנותית שלו, שיחק מגנוס גם הוקי קרח. כדי למסד חוקה אחידה בעולם, שבו כל מסגרת קבעה לעצמה את חוקי המשחק, וכדי לייסד ולנהל מפעלים בינלאומיים, פנה מגנוס לאיגוד הבינלאומי להחלקה אמנותית כדי שיהיה גם הגוף העליון של הוקי קרח - אך האיגוד סירב לקחת את הענף תחת חסותו.

מגנוס פנה להקמת גוף עליון עצמאי להוקי קרח, וב-15 במאי 1908 כינס בבית מלון בפריז נציגים של ארבע מדינות מייסדות - צרפת, בריטניה, בלגיה ושווייץ, כאשר בוהמיה הצטרפה זמן קצר לאחר מכן. הארגון שנוסד על ידי מגנוס, הליגה הבינלאומית להוקי קרח (LIHG, ראשי תיבות של Ligue Internationale de Hockey sur Glace) הפך לגוף העליון של ההוקי קרח מאז ועד היום, וידוע בשמו הנוכחי "פדרציית ההוקי קרח הבינלאומית" (IIHF).

מגנוס שימש נשיאה הראשון של ה-LIHG עד 1912, כשבמהלך נשיאותו נוסד המפעל הבינלאומי הראשון של הארגון - אליפות אירופה בהוקי קרח, שהמהדורה הראשונה שלו נערכה ב-1910. הוא שב לנשיאות הארגון לתקופה קצרה ב-1914, כאשר פעילות הארגון למעשה נעצרה בשל מלחמת העולם הראשונה.

## מותו ומורשתו
מגנוס מת ב-1950 בפריז, בגיל 69.

ב-1985 שונה שמו של גביע האליפות של צרפת בהוקי קרח ל"גביע מגנוס" על שמו. ב-2004 שינתה הליגה העליונה של צרפת בהוקי קרח את שמה ל"ליג מגנוס" (Ligue Magnus) על שמו.

מגנוס התקבל כחבר בהיכל התהילה של פדרציית ההוקי קרח הבינלאומית ב-1997.

הבית שבו שוכן מטה פדרציית ההוקי קרח הבינלאומית, בציריך, נקרא גם הוא על שמו - "וילה לואי מגנוס".

## קישורים חיצוניים

קטגוריה:מחליקים אמנותיים על קרח צרפתים
קטגוריה:שחקני הוקי קרח
קטגוריה:עסקני ספורט צרפתים
קטגוריה:צרפתים שנולדו ב-1881
קטגוריה:צרפתים שנפטרו ב-1950
פניפק וונגפטנקיט

**פניפק וונגפטנקיט** (בתאית: **พาณิภัค วงศ์พัฒนกิจ**; נולדה ב-8 באוגוסט 1997) היא לוחמת טאקוונדו תאילנדית. האלופה האולימפית (טוקיו 2020), במשקל עד 49 ק"ג, כיום היא מדורגת במקום הראשון בדירוג העולמי למשקלה.

## ביוגרפיה
פניפק הפכה לאלופת העולם בשנת 2015 כשהשיגה מדליית זהב באליפות העולם במשקל מתחת ל־46 ק"ג. לאחר מכן עברה לקטגוריית המשקל של 49 ק"ג, באולימפיאדת ריו דה ז'ניירו (2016) פניפק זכתה במדליית הארד לאחר שהפסידה לקים סו הוי שזכתה בזהב ברבע הגמר וניצחה את איזל מנג'רז המקסיקנית בגמר בית הניחומים. בעקבות אכזבתה הרבה מכך שלא זכתה במדליית הזהב בריו היא הייתה קרובה מאוד לעזיבת הענף אך לבסוף לקחה הפסקה של חודשיים.

בשנת 2019 פניפאק זכתה בלוחמת הטאקוונדו של השנה בטקס פרסי הטאקוונדו הבינלאומי של ההתאחדות העולמית לטאקוונדו.

באולימפיאדת טוקיו 2020 פניפאק זכתה במדליית הזהב לאחר שניצחה בשמינית הגמר את אבישג סמברג, ברבע הגמר את טרונג טי קים טווין מווייטנאם, בחצי הגמר את מיו יאמאדה מיפן ובגמר את אדריאנה קרזו הספרדייה.

## קישורים חיצוניים

## הערות שוליים

קטגוריה:לוחמי טאקוונדו באולימפיאדת ריו דה ז'ניירו (2016)
קטגוריה:משתתפי אולימפיאדת ריו דה ז'ניירו (2016)
קטגוריה:משתתפות אולימפיאדת ריו דה ז'ניירו (2016)
קטגוריה:ספורטאים תאילנדים
קטגוריה:ילידות 1997
קטגוריה:ילידי 1997
קטגוריה:אלופות אולימפיות: טאקוונדו
קטגוריה:זוכות מדליית ארד אולימפית: טאקוונדו
קטגוריה:ספורטאיות תאילנדיות
קטגוריה:לוחמות טאקוונדו באולימפיאדת טוקיו (2020)
טיפה צ'ן

**צ'ן דזה-טונג** (בסינית: **陈梓童**; נולדה ב-30 באוקטובר 1989), המוכרת בשם הבמה **טיפה צ'ן** (**Tifa Chen**), היא זמרת סינית.

## ביוגרפיה
### ראשית חייה
צ'ן נולדה ב-30 באוקטובר 1989 למשפחה צבאית בנאנג'ינג, ג'יאנגסו. היא התחלה לעסוק במוזיקה כאשר הייתה בחטיבת הביניים. היא למדה הפקה מוזיקלית באקדמיה למוזיקה עכשווית בייג'ינג .

ב-2009, היא השתתפה בעונה הרביעית של תוכנית הטלוויזיה Super Girl .

ב-2011, לאחר שהיא למדה שנתיים באקדמיה למוזיקה, היא הוחתמה על ידי סוכנות קוריאנית, והחליטה לנשור מהאקדמיה למשך שנתיים.

ב-2013, היא הוחתמה אצל סטון מיוזיק אנטרטיינמנט , ועברה הכשרה מקצועית תחת חברת התקליטים. באותה שנה, היא השתתפה בתוכנית הריאליטי הסינית, *[[Super Star China]]* .

ב-28 במאי 2014, היא הוחתמה אצל CJ E&M ו-Beijing Century Music Media Company.

ב-11 ביוני 2014, היא הוציאה את המיני-אלבום הראשון שלה, *Last Shot*. בהמשך השנה, היא השתתפה בתוכנית הטלוויזיה הקוריאנית, *[[אם קאונטדאון]]*.

ב-2015, היא השתתפה בעונה הרביעית של *[[The Voice of China]]* . היא הגיעה עד לגמר תחת השופט ג'אי צ'ו , והגיעה למקום השני.

ב-16 בדצמבר 2016, נודע כי היא השתתפה בסרט *Blood of Youth*.

ב-23 במרץ 2018, נודע כי היא השתתפה בסרט *Pacific Rim 2*.

ביולי 2018, היא התאחרה בתוכנית הטלוויזיה הסינית, *[[The Rap of China]]* .

ב-12 בדצמבר 2019, היא התארחה בסינגל "Billboard" של המפיק המוזיקלי הבריטי, ג'ונאס בלו.

ב-20 בדצמבר 2019, היא הוציאה את אלבום האולפן הראשון שלה, *Tifa Chen Zi Tong*.

ב-2021, היא השתתפה בעונה השנייה תוכנית הריאליטי הסיני, *[[Sisters Who Make Waves]]* .

## דיסקוגרפיה
### אלבומי אולפן
* 2019: *Tifa Chen Zi Tong*

### מיני-אלבומים
* 2014: *Last Shot*

## פרסים ומועמדויות

## קישורים חיצוניים
* 

קטגוריה:אמנים הידועים בשם במה
קטגוריה:זמרות סיניות
קטגוריה:מוזיקאים סינים
קטגוריה:סינים שנולדו ב-1989
יינס פטר האוגה

**יינס פטר האוגה** (בנורווגית: **Jens Petter Hauge**; נולד ב-12 באוקטובר 1999) הוא כדורגלן נורווגי המשחק בעמדת הקיצוני בבודה/גלימט ובנבחרת נורווגיה.

## קריירה
האוגה נולד בעיר בּוּדֶה שבנורווגיה, והחל לשחק כדורגל באקדמיית הנוער של הקבוצה המקומית, בודה/גלימט. ב-12 באפריל 2016 חתם על חוזהו המקצועי הראשון בקבוצה, ויום למחרת ערך את הופעת הבכורה שלו בקבוצה הבוגרת, במסגרת משחק גביע, בו ניצחה קבוצתו 6–0. האוגה עלה כמחליפו של פיטים אזמי בדקה ה-64, וכבש שלושער. ב-23 באפריל 2016 הוא ערך את הופעת הבכורה שלו בליגה, והחל לפתוח בקביעות בהרכב. ב-8 ביולי 2016 הוא כבש את שער הבכורה שלו בליגה, והפך לכובש הצעיר בתולדות הקבוצה בליגת העל הנורווגית. את העונה הוא סיים עם שער אחד ב-20 משחקי ליגה, והקבוצה ירדה לליגת המשנה הנורווגית. בליגת המשנה המשיך האוגה להיות שחקן הרכב, כבש פעמיים ובישל 13 נוספים, והקבוצה שבה לליגת העל בתום העונה.

בעונת 2018 איבד האוגה את מקומו בהרכב, וכתוצאה מכך הושאל באוגוסט 2018 לאולסון מהליגה הנורווגית השנייה, במדיה הופיע בליגה רק 6 פעמים. בעונת 2019 חזר האוגה להרכב קבוצתו, ובעונת 2020 היה שותף מרכזי בריצה של קבוצתו עד לראש הטבלה. ב-24 בספטמבר 2020 היה מעורב ישירות בשני השערים של קבוצתו בהפסד 2–3 למילאן במסגרת הסיבוב השלישי של מוקדמות הליגה האירופית, ועורר עניין במועדון האיטלקי.

ב-1 באוקטובר 2020 עזב האוגה את בודה/גלימט, לאחר 117 משחקים, בהם כבש 35 שערים ובישל 30 נוספים, וחתם על חוזה ל-5 שנים במילאן. ב-4 באוקטובר הוא ערך את הופעת הבכורה שלו, ב-22 באוקטובר הוא כבש את שער הבכורה שלו בניצחון 3–1 על סלטיק בשלב הבתים של הליגה האירופית וב-22 בנובמבר 2020 כבש את שער הבכורה שלו בליגה, בניצחון החוץ 3–1 על נאפולי.

ב-10 באוגוסט 2021 הושאל לעונה אחת לאיינטרכט פרנקפורט, עם אופציית רכישה בתום העונה. ב-28 במאי 2022 הודיעה פרנקפורט כי מימשה את אופציית הרכישה, וב-16 באוגוסט 2022 הושאל האוגה לעונה אחת לגנט הבלגית. ב-31 בינואר 2024 חזר לבודה גלימט והושאל לעונה אחת.

## קריירת נבחרות
מ-2014 שיחק האוגה בכל נבחרות הנוער של נורווגיה.

את הופעת הבכורה שלו בנבחרת נורווגיה הבוגרת ערך האוגה ב-11 באוקטובר 2020, במשחק נגד  במסגרת ליגת האומות 2020/2021.

## תארים
;איינטרכט פרנקפורט
* הליגה האירופית: 2021/2022

;בודה גלימט 
* אליפות נורווגיה: 2020, 2024

## קישורים חיצוניים

## הערות שוליים

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני בודה/גלימט
קטגוריה:כדורגלני אולסון
קטגוריה:כדורגלני מילאן
קטגוריה:כדורגלני איינטרכט פרנקפורט
קטגוריה:כדורגלני גנט
קטגוריה:כדורגלני נבחרת נורווגיה
קטגוריה:נורווגים שנולדו ב-1999
מוריס לואיס

[ממוזער|245px|מוריס לואיס, "[בטא זטא", 1960–1961]]
**מוריס לואיס ברנשטיין** (**Morris Louis Bernstein**; 28 בנובמבר 1912 – 7 בספטמבר 1962), המכונה מקצועית **מוריס לואיס**, היה צייר אמריקאי. במהלך שנות החמישים הפך לאחד האמנים הראשונים שייצגו ציורים בסגנון אמנות שדות הצבע, בזמן שחי בוושינגטון הבירה, הקימו לואיס, קנת' נולנד וציירים נוספים, תנועת אמנות הידועה בשם אסכולת הצבע של וושינגטון.

## קורות חיים
בשנים 1929–1933 למד ב"מכון מרילנד לאמנויות יפות ושימושיות" (כיום המכללה לאמנות במרילנד), אך עזב זמן קצר לפני שסיים את התוכנית. לואיס עבד בעבודות שונות כדי לפרנס את עצמו בזמן הציור, ובשנת 1935 היה נשיא התאחדות האמנים בבולטימור. בשנים 1936 עד 1940 התגורר בניו יורק ועבד באגף הציורים במיזם האמנות של מינהל קידום העבודות הפדרלי. בתקופה זו הוא הכיר את ארשיל גורקי, דוד אלפארו סיקירו וג׳ק טוורקוב. באותה תקופה גם הוריד את שם משפחתו.

## עבודותיו
### ציור שדות הצבע
הוא שב לבולטימור בשנת 1940 ולימד באופן פרטי. בשנת 1948 הוא היה חלוץ השימוש בצבע מגנה  – צבע אקרילי מבוסס שמן שפותח לאחרונה על ידי חבריו, יצרני הצבעים לאונרד בוקור וסם גולדן. בשנת 1952 לואיס עבר לוושינגטון הבירה. בזמן התגוררותו שם, היה מנוכר מהסצנה בניו יורק ועבד ברובו לבד. במהלך שנות החמישים הוא וחבורת אמנים שכללו בין השאר את קנת׳ נולנד, ג'ין דייוויס, טום דאונינג, האוורד מרינג, אן טרויט והילדה ת'ורפ, היו מרכזיים בפיתוח סגנון הציור של שדות הצבע. הנקודה הבסיסית ביצירתו של לואיס ואחרים בסגנון, המכונה לפעמים אסכולת הצבע של וושינגטון בניגוד לרוב הגישות החדשות האחרות של סוף שנות החמישים ותחילת שנות השישים, היא שהן פישטו מאוד את הרעיון של מהו המראה של ציור גמור. הם המשיכו במסורת ציור שהדגימו ג'קסון פולוק, בארנט ניומן, קליפורד סטיל, מארק רותקו, רוברט מאת'רוול ואד ריינהרדט . ביטול ציור חיבורי, קומפוזיטיבי, לטובת משטחים גדולים של קנבס גולמי, מישורים מוצקים של צבע דליל ונוזל, תוך שימוש אקספרסיבי ופסיכולוגי בצבע שטוח, אינטנסיבי וחסר גבולות. אחת מסדרות הציורים החשובות ביותר של לואיס בשדות הצבע היו ה- *Unfurleds* ("נפרשים").

## תערוכות
* מוזיאון סולומון גוגנהיים, ניו יורק, 1963
* המוזיאון לאמנויות יפות, בוסטון, 1967
* הגלריה הלאומית לאמנות, וושינגטון, 1976

## חיים אישיים
הוא התחתן עם מרסלה סיגל בשנת 1947. היא תמכה בו לאורך הקריירה שלו ולזכרו תמכה באמן אחד מדי שנה באמצעות מלגת מוריס לואיס באוניברסיטת ג'ורג' וושינגטון.

## מותו
מוריס לואיס אובחן כחולה בסרטן ריאות בשנת 1962 וזמן קצר לאחר מכן נפטר בביתו בוושינגטון הבירה ב־7 בספטמבר 1962. הסיבה למחלתו יוחסה לחשיפה ממושכת לאדי צבע. עזבונו של מוריס לואיס מיוצג אך ורק על ידי דיאן אפרייט (Diane Upright), פרופסורית לשעבר לאמנות באוניברסיטת הרווארד.

## ראו גם
* אמנות שדות הצבע
* אסכולת הצבע של וושינגטון
* מופשט פוסט-ציורי

## קישורים חיצוניים
* 

* מוריס לואיס - אתר רשמי
* מוריס לואיס בגלריה הלאומית לאמנות, וושינגטון
* אוסף יצירותיו באתר הטייט
* "מוריס לואיס עכשיו: מאסטר אמריקאי מחדש", 20 בספטמבר 2007 עד 6 בינואר 2008
* 

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:ציירים מודרניים
קטגוריה:ציירים יהודים אמריקאים
קטגוריה:דפים עם תרגומים שלא נסקרו
קטגוריה:אמנים אקספרסיוניסטים
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1912
קטגוריה:אמריקאים שנפטרו ב-1962
קלווין ג'ונס

**טינשה מופאני** (בשונה : **Tinashe Mupani**; נולד ב-10 בפברואר 1995), המוכר בשם הבמה **קלווין ג'ונס** (**Kelvin Jones**), הוא זמר-יוצר בריטי-זימבבואי.

## ביוגרפיה וקריירה
מופאני נולד בצ'יטונגוויזה , זימבבואה ב-10 בפברואר 1995.

ב-2015, הוא הוציא את הסינגל "Call You Home". הסינגל התפרסם ב-רדיט, והושמע לאחר מכן ב-*[[בוקר טוב אמריקה|Good Morning America]]*. השיר הושמע גם בסדרת הטלוויזיה רגליים קרות. הסינגל הגיע, בשיאו, למקום ה-47 באוסטריה ה-61 בגרמניה.

ב-11 בספטמבר 2015, הוא הוציא את אלבום האולפן הראשון שלו, *Stop the Moment*. האלבום הגיע, בשיאו, למקום ה-71 בגרמנניה, ולמקום ה-55 בשווייץ.

ב-2015, הוא הוחתם אצל Four Music , סוני מיוזיק אנטרטיינמנט, אפיק רקורדס ו-RCA רקורדס. מאוחר יותר בהמשך השנה, הוא הופיע כהופעת חימום בסיבוב ההופעות Bauch und Kopf של מארק פוסטר  ובסיבוב ההופעות של X Ambassadors.

ב-2016, הוא הופיע כהופעת חימום בסיבוב ההופעות *Higher Than Here* של ג'יימס מוריסון.

ב-2016, הוא הוציא את הסינגל "Closer".

ב-2017, הוא הופיע בפרסומת של Centurylink שהוצגה במהלך הסופרבול.

ב-8 ביוני 2018, הוא הוציא, בשיתוף פעולה עם אלה פארבן ו-YouNotUs , את הסינגל "Only Thing We Know". הסינגל הגיע, בשיאו, למקום ה-24 באוסטריה, למקום ה-20 בגרמניה, ולמקום ה-41 בשווייץ. הסינגל גם זכה בתואר זהב מ-BVMI ומ-IFPI Austria.

ב-2018, הוא הוציא בשיתוף פעולה עם שרה הרטמן, את הסינגל "Magnetic".

ב-2019, הוא הוציא, בשיתוף פעולה עם YouNotUs , את הסינגל "Seventeen".

ב-17 באפריל 2020, הוא הוציא, בשיתוף פעולה עם Lost Frequencies וזונדרלינג , את הסינגל "Love to Go". הסינגל הגיע, בשיאו, למקום השישי בפלנדריה, למקום השביעי בהולנד ולמקום הרביעי בפולין.

ב-2021, הוא הוציא, בשיתוף פעולה עם R3hab, את הסינגל "Downtown".

## קישורים חיצוניים

## הערות שוליים

קטגוריה:אמנים בריטים הידועים בשם במה
קטגוריה:זמרים-יוצרים בריטים
קטגוריה:זמרים בריטים
קטגוריה:פזמונאים בריטים
קטגוריה:בריטים שנולדו ב-1995
אירווינג רמזי ויילס

**אירווינג רמזי ויילס** (באנגלית:**Irving Ramsey Wiles**; 8 באפריל 1861 – 29 ביולי 1948) היה אמן אמריקאי. בתחילת המאה ה-20, ויילס היה צייר פופולרי של דיוקנאות אמריקאים כפי שהוגדרו מחדש על ידי עבודתם של ג'ון סינגר סרג'נט, ג'ובאני בולדיני וג'יימס מקניל ויסלר באירופה של סוף המאה ה-19.

## ביוגרפיה
אירווינג רמזי ויילס נולד באוטיקה, ניו יורק ב-8 באפריל 1861. הוא התחנך במכון סדג'וויק, ולמד את יסודות הציור מאביו, למואל מ' ויילס (1826–1905), שהתמקד בעיקר בנופים. בשנים 1879–1881 למד בליגת הסטודנטים לאמנות בניו יורק אצל ג'יימס קרול בקוויט וויליאם מריט צ'ייס, ובהמשך בפריז אצל קרולוס-דוראן.

בשנותיו הראשונות עבד כמאייר במגזינים האמריקאים, ובהמשך התמסר בהצלחה רבה לציורי דיוקן. הוא היה חבר באגודת האמנים אמריקאים, ובאקדמיה הלאומית לעיצוב בשנת 1897. ויילס היה גם חבר בחברה האמריקאית לצבעי מים.

בעודו פעיל כצייר מגוון בסוף המאה ה-19, הקריירה שלו הגיעה לשיאים חדשים בשנת 1902, כאשר דיוקנו של השחקנית ג'וליה מארלו הוצג באקדמיה הלאומית. הדיוקן המפואר והאלגנטי פרסם את שמו, ומשנת 1902 ועד סוף שנות העשרים, כאשר פרש בגלל מחלה, ויילס קיבל ללא הרף עבודות ציורי דיוקן מהאליטה האמריקאית.

ויילס המשיך לצייר אמריקאים בולטים כמו תאודור רוזוולט וויליאם ג'נינגס ברייאן. בעודו מוערך בזכות ציוריו ודיוקנאות נשים, נחשב ויילס כבעל הישג בתחום הדיוקן הגברי במהלך חייו.

בשנת 1919 נבחר על ידי הוועדה הלאומית לאמנות לצייר דיוקנאות להיסטוריה המצוירת של מלחמת העולם הראשונה.

לקראת סוף הקריירה שלו ויילס נודע בזכות ציורי הנוף שצייר בביתו בפקוניק, ניו יורק.

למרות ירידת העניין ביצירתו ובסגנון שצייר, ציוריו של ויילס ממשיכים להיות מוצגים במוסדות כגון מוזיאון דה יאנג, מוזיאון המטרופוליטן לאמנות, הגלריה הלאומית בוושינגטון הבירה, ומוזיאון האמנות האמריקאי סמיתסוניאן.

ויילס מת חסר כל (בלי אבן מצבה) בפקוניק, ב-29 ביולי 1948.

## גלריה

Miss julia marlowe.png
File:'Memories' by Irving Ramsay Wiles.jpg

File:Irving Ramsay Wiles - The Sonata - Google Art Project.jpg

File:Walter Launt Palmer -.PNG

File:Portrait of Juliet Inness - Irving Ramsey Wiles 1903.JPG

File:The Corner Table by Irving Ramsey Wiles.jpg

File:The Whaleship Wanderer, New Bedford by Irving Ramsey Wiles.jpg

File:Gravesend Bay (A Birthday Card for Gladys) by Irving Ramsey Wiles.jpg

## קישורים חיצוניים

* 
* 
## הערות שוליים

קטגוריה:אמריקאים ילידי מדינת ניו יורק
קטגוריה:ציירים אמריקאים
קטגוריה:אמריקאים שנולדו ב-1861
קטגוריה:אמריקאים שנפטרו ב-1948
טראון (נהר)

ה**טראון** (בבווארית: **Traun**; תעתיק IPA: ) הוא נהר במדינת אוסטריה עילית שבאוסטריה. מקורו ברכס הרי טוטס גבירגה שבמדינת שטיריה. הוא זורם באזור זאלצקמרגוט ואגמי: אגם האלשטאט וטראונזה. הטראון הוא היובל הימני של נהר הדנובה, אותו הוא פוגש ליד העיר לינץ. עיירות נוספות לאורך הנהר הן באד אוזה, באד אישל, גמונדן, ולס וטראון.

## היסטורית המקום

עד סוף המאה ה-19 ניתן היה להגיע לכפר האלשטאט שעל גדות האגם בסירה או דרך שבילים צרים ומפותלים. עם זאת, נוף מבודד ובלתי מסביר פנים זה בכל זאת נחשב לאחד המקומות הראשונים של ההתיישבות האנושית בשל מקורות המלח הטבעיים העשירים, שנכרו במשך אלפי שנים, במקור בצורת לבבות. כמה מהממצאים הארכאולוגיים הוותיקים ביותר של האלשטאט, כגון מקבץ יחיד במינו של שיני גרזן דקות וארוכות אשר שימשו לכריתת עצים ולעיבוד עץ-המתוארכות לסביבות 5000 לפני הספירה. נחפר שם אחד מאתרי הנפחות הראשונים. סחר פעיל ובכך העושר אשר אפשר פיתוח חברה מתוחכמת ביותר, ומכאן המונח תרבות האלשטאט. בשנת 1846, בית קברות פרהיסטורי גדול התגלה בסמוך למיקום הנוכחי של האלשטאט. עקב התצורה הגאוגרפית של האוזר, אין מספיק מקום לבתי קברות ולכן כל עשר שנים היו מוציאים עצמות ומוציאים אותן לתוך גלוסקמה כדי לפנות מקום לקבורה חדשה. אוסף של גולגולות מעוטרות להפליא עם שמות הבעלים, מקצועותיהם, תאריכי מוות רשומים עליהם מוצגת במוזאון המקומי.

## גלריית תמונות

קובץ:Tussen Au en Steeg, bij de Traun foto3 2011-07-28 15.34.jpg|נהר הטראון בין שתי עיירות
קובץ:Lauffen, de Traun foto4 2011-07-29 10.14.jpg|נהר הטראון ליד לאופן


## קישורים חיצוניים

קטגוריה:יובלי הדנובה
קטגוריה:אוסטריה: נהרות
I Don't Wanna Go on with You Like That

"**I Don't Wanna Go on with You Like That**" (בתרגום חופשי: **אני לא רוצה להמשיך איתך ככה**) הוא שיר של המוזיקאי הבריטי אלטון ג'ון, שיצא לאור ביוני 1988 כסינגל הראשון מתוך האלבום *[[Reg Strikes Back]]*. הסינגל הגיע למקום השני במצעד בילבורד הוט 100 באוגוסט 1988 – המיקום הגבוה ביותר לשיר של ג'ון במצעד זה מאז אמצע שנות ה־70. הוא גם היה השיר השמיני שלו שהגיע למקום הראשון במצעד השירים העכשוויים למבוגרים. בקנדה, השיר הגיע לראש מצעד הסינגלים של המגזין RPM ושהה שם במשך שלושה שבועות, ובכך היה לסינגל ה־13 של ג'ון שהגיע לראש המצעד הקנדי. בישראל, השיר הגיע למקום השלישי במצעד הלועזי השבועי של רשת ג'.

השיר מושר מנקודת מבטו של גבר המסיים מערכת יחסים מאמללת, שבה הוא חש שאינו בלעדי וחשוב לבת זוגו. ג'ון ביצע את השיר פעמים רבות מזמן יציאתו ולאורך שנות ה־90, עד שהפסיק לבצע אותו ב־2000.

עם יציאת הסינגל יצאה לאור גם גרסת רמיקס 12 אינץ' מורחבת בוויניל מאת המפיק האמריקאי שפּ פטיבון. בפורמט תקליטור, הרמיקס נכלל במהדורה המחודשת של *Reg Strikes Back*, שיצאה ב־1999, וכן במארז האוסף *...To Be Continued*  שיצא ב־1990. במהדורה המחודשת של האלבום נכללה גם גרסה של ג'ון עם פסנתר בלבד ("Just-Elton-and-His-piano").

## וידאו קליפ
את הווידאו קליפ לשיר ביים הבמאי האוסטרלי  (שביים מעל 20 וידאו קליפים לג'ון, רובם בשנות ה־80). בקליפ מוצג מעבר בין חדרים, תוך שהמצלמה מתמקדת הן בג'ון השר ומנגן בפסנתר האלקטרוני שלו, הן בשחקנים המציגים את הסיפור: אישה שמנהלת מערכת יחסים מכאיבה עם שני גברים.

הקליפ נחל הצלחה ברשת MTV, וג'ון אף ביצע את השיר בטקס .

## רשימת השמעה
### סינגל 7 אינץ'
# "I Don't Wanna Go on with You Like That" – 4:32
# "Rope Around a Fool" – 3:46

### סינגל 12 אינץ' מקסי
# "I Don't Wanna Go on with You Like That"(מיקס 12 אינץ' של שפּ פטיבון) – 7:20
# "I Don't Wanna Go on with You Like That" – 4:32
# "Rope Around a Fool" – 3:46

### תקליטור מקסי
# "I Don't Wanna Go on with You Like That" – 4:33
# "Rope Around a Fool" – 3:48
# "I Don't Wanna Go on with You Like That" (מיקס 12 אינץ' של שפּ פטיבון) – 7:16

### תקליטור פרומו לרדיו
# "I Don't Wanna Go on with You Like That" (מיקס 12 אינץ' של שפּ פטיבון) — 7:20
# "I Don't Wanna Go on with You Like That" (מיקס רק אלטון והפסנתר שלו) — 4:50
# "I Don't Wanna Go on with You Like That" (הפאב דאב) — 5:18

### תקליטור פרומו לרדיו – ארצות הברית
# "I Don't Wanna Go on with You Like That" — 3:57
# "I Don't Wanna Go on with You Like That" (עריכת רדיו 12 אינץ') — 4:11

## משתתפים
* אלטון ג'ון – פסנתר דיגיטלי , זמרה מובילה וקולות הרמוניה
* פרד מנדל  — סינתיסייזר
*  – גיטרה אקוסטית, זִמרת רקע
* דייוויד פנטון  – גיטרה בס
* צ'רלי מורגן  – תופים
*  – זִמרת רקע
*  – זִמרת רקע

## מצעדים
### מצעדים שבועיים

### מצעדים שנתיים

## קישורים חיצוניים

* השיר בגרסת רימסטר (אודיו), באתר יוטיוב
* גרסת רמיקס שפּ פטיבון (אודיו), באתר יוטיוב
* גרסת "רק אלטון והפסנתר שלו" (אודיו), באתר יוטיוב

## ביאורים

## הערות שוליים

קטגוריה:שירי אלטון ג'ון
קטגוריה:שירים באנגלית
קטגוריה:סינגלים שהגיעו למקום הראשון בקנדה
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים שהגיעו למקום הראשון במצעד הסינגלים של RPM
איילט כורדיסטן

**איילט כורדיסטן** (בטורקית עות'מאנית: **Eyâlet-i Kurdistan**) היה איילט של האימפריה העות'מאנית. זו הייתה הפעם הראשונה שהאימפריה העות'מאנית השתמשה במונח "כורדיסטן" כדי להתייחס ליחידה מנהלית ולא לאזור גאוגרפי.

## היסטוריה
האיילט נוסד במטרה לבסס שליטה ישירה על כורדיסטן, במקום להכיר בה כישות פוליטית. הוא היה פרובינציה קצרת מועד כיוון שהיא נמשכה כ-21 שנים בלבד, בין השנים 1846–1867. הזמן הזה התאפיין בהיעדר שליט כורדי רב עוצמה באזור. זה הוביל לעליית השייח'ים הדתיים, הדרווישים השייכים למסדרים נקשבנדיה וקאדריה. הוא הוקם לאחר שבדיר חאן בג הובס ונשלח לאיסטנבול. בתחילה כיסה האיילט את אזור איחוד בוהטן הכורדי לשעבר, אך הוא הורחב בהדרגה ובשלוחתו הרחבה ביותר כלל את איילט דיארבקיר לשעבר והאזורים סביב ואן, חקארי ומוש, כמו גם את מחוזות בוטאן, מרדין וג'יזרה. על פי הרשומות העות'מאניות בין השנים 1847–1867, המחוז נשלט על ידי הממשלה המרכזית העות'מאנית וקיבלה מימון שנתי של 80,000 פיאסטר, הרבה יותר מאיילט מוסול. בשנת 1867 הוא בוטל והוחלף על ידי וילאייט דיארבקיר. במהלך קיומו, משלו בו שנים עשר מושלים שונים שהיו להם את התואר מושיר או וזיר. 

## הערות שוליים

קטגוריה:האימפריה העות'מאנית: איילטים
קטגוריה:טורקיה: היסטוריה
קטגוריה:כורדיסטן: היסטוריה
אלם (נהר)

ה**אלם** (בבווארית: **Alm**) הוא נהר במדינת אוסטריה עילית שבאוסטריה.
## גאוגרפיה
מקורו של נהר האלם הוא אגם אלם (בבווארית: **Almsee**). זהו יובלו הימני של נהר הטראון, אותו הוא פוגש ליד העיירה פישלהאם. הפלג הגדול ביותר של הנהר הוא לאודאך.

עיירות אשר נמצאות לאורך הנהר הן גרינאו שבאלמטל, שארנשטיין, פטנבאך, פורכדורף , שטיינרקירכן על הטראון ובאד ויימסבאך-ניידהארטינג.

איכות המים היא ברמה גבוהה (מי שתייה). מגוון הדגים באלם מורכבים מ: טרוטה חומה, טרוטת עין-הקשת, טרוטת פלג ו-Grayling.

## גלריית תמונות

קובץ:Almspitz Mündung der Alm in die Traun 20200909.jpg|מפגש נהרות אלם (משמאל) וטראון (מימין)


## קישורים חיצוניים

קטגוריה:אוסטריה: נהרות
וילאייט דיארבקיר

**וילאייט דיארבקיר** (בטורקית עות'מאנית: **ولايت ديار بكر**)  היה מחוז מנהלי ברמה הראשונה (וילאייט) של האימפריה העות'מאנית, הממוקם במלואו בטורקיה המודרנית. הווילאייט השתרע דרומה מפאלו שבפרת עד מרדין ונציבין בקצה המישור מסופוטמיה. לאחר הקמת הרפובליקה הטורקית בשנת 1923, האזור שולב במדינה החדשה שנוצרה.

בתחילת המאה ה-20, היה שטח המחוז על פי הדיווחים, , בעוד שהתוצאות הראשוניות של המפקד העות'מאני הראשון של 1885 (פורסם בשנת 1908) נתנו לאוכלוסייה 471,462 נפשות. דיוק נתוני האוכלוסייה נע בין "משוער" ל"סתם השערה" בהתאם לאזור שממנו נאספו.

## היסטוריה
הווילאייט הוקם בשנת 1867. בשנת 1867 או 1868 איילט מאמורט-אול-עזיז ואיילט כורדיסטן התמזגו עם וילאייט דיארבקיר. בשנים 1879–1880 הופרד מאמורט-אול-עזיז שוב מווילאייט דיארבקיר והפך לווילאייט מאמורט-אול-עזיז. הווילאייט היה אחד מששת הווילאייטים הארמניים של האימפריה. 

## חטיבות מנהליות
הסנג'קים של הווילאייט:

# סנג'ק דיארבקיר (דיארבקיר, Lice, Silvan, Derik, Beşiri)
# סנג'ק מרדין ( מרדין, ג'יזרה, Midyat, Savur, נציבין ואולי Silopi)
# סנג'ק ארגאני (מאדן, פאלו)
# סנג'ק סיוורק (הופרד מדיארבקיר ב-1907) (Siverek, Çermik, Viranşehir)

## דמוגרפיה
הווילאייט היה מקום בו טבחו באוכלוסייה הנוצרית בשיטתיות במהלך מלחמת העולם הראשונה במהלך רצח העם ב-1915 בדיארבקיר.

## קישורים חיצוניים

## הערות שוליים

דיארבקיר
קטגוריה:טורקיה: היסטוריה
קטגוריה:מדינות וטריטוריות שהוקמו ב-1867
קטגוריה:מדינות וטריטוריות שהתפרקו ב-1922
האוטומטיזם

**האוטומטיזם** הייתה תנועה של אמנים מקוויבק, שפעלה במונטריאול, קנדה. התנועה נוסדה בתחילת שנות הארבעים על ידי הצייר פול אמיל בורדו. הם נקראו בשם זה מפני שהושפעו מתאוריית האוטומטיזם של התנועה הסוריאליסטית. חברי הקבוצה כוללים את מרסל ברבו, רוג'ר פוטו, קלוד ג'וברו, ז'אן-פול ריופל, פייר ג'וברו, פרננד לדוק, ז'אן פול מוסו, גיא בורמנס, מרסן פרון ופרנסואז סאליבן.

## היסטוריה
מקובל לסמן את נקודת הזינוק של התנועה בתערוכה של בורדו במונטריאול, באפריל של שנת 1942. ואולם במהרה אמני התנועה הציגו גם מחוץ לקנדה, בפריז ובניו יורק. למרות שבראשיתה התרכזה הקבוצה סביב האמנות החזותית, עיסוקיה התרחבו בהמשך לצורות ביטוי נוספות, כגון דרמה, שירה ומחול. שם הקבוצה נטבע על ידי העיתונאית טנקרדה מרסיל, בביקורת שכתבה על תערוכתם השנייה במונטריאול (15 בפברואר עד 1 במרץ 1947), ופורסמה בכתב העת *Le Quartier Latin*, כתב העת הסטודנטיאלי של אוניברסיטת מונטריאל.

בשנת 1948 פרסם בורדו מניפסט קולקטיבי בשם Refus global שהגדיר את חזונה האסתטי והפוליטי של הקבוצה. המדובר במסמך חשוב בהיסטוריה התרבותית של קוויבק, בו מוצגת הצהרה על עצמאות אמנותית ועל הצורך בחירויות של אמצעי ההבעה השונים. המסמך גינה את סמכותה של הכנסייה הקתולית, מה שעורר סערה והביא להשפלה פומבית של הקבוצה. אקט זה היה הרסני עבור התנועה, אך לאורך זמן סימן אותם כמעין "מרטירים". למרות שהקבוצה התפרקה זמן קצר לאחר פרסום המניפסט, היא ממשיכה להיות בעלת השפעה, ויש שרואים בה כמבשרת המהפכה השקטה בקוויבק.

לצד ציירי ההפשטה הלירית בצרפת, ציירי קבוצת האוטומטיזם העדיפו טכניקה נוזלית וציורית על פני ההפשטה המאופקת שהייתה פופולרית בארצות הברית ובמזרח אירופה באותה תקופה. בדומה לקבוצת האמנים הנון-פיגורטיבית, קבוצת השבעה, הם ביקשו לייצר זהות אמנותית קנדית מובחנת. במסגרת השפעתם הבולטת מהמניפסטים ומהשירה הסוריאליסטיים, עבודתם של אמני האוטומטיזם נשענה באופן ניכר על זרם התודעה ביצירה; זאת מתוך תפיסה לפיה גישה זו מאפשרת תקשורת כנה יותר של רגשות לא מודעים ושל חוויות חושיות. דרך כך, האמנים ביקשו להשתחרר מההיגיון, מהכוונה ומכל צורה אחרת של מבנה מחשבתי, במטרה לתווך ביצירתם חוויה אנושית אוניברסלית ובלתי מוטה. דבר זה הוביל למתודות גסות או אינטואיטיביות בציור, כגון שימוש במריחה של צבע על ידי סכיני פלטה ואצבעות וציור בעיניים עצומות.

בשנת 1954, קבוצת האמנים עמדה במרכז אחד הפרקים בסדרה דוקומנטארית של NFB/CBC בשם "על המקום"*.* שם הפרק בו מוצגת הקבוצה הוא: "אמן במונטריאול"*.*

## קישורים חיצוניים


* Text of ''Le Refus global'' (בצרפתית)
* The Automatists and the Book by Michel Brisebois on *Le Refus global* as a printed book.
* CBC Digital Archives - Le Refus global: Revolution in the Arts
* *[http://www.nfb.ca/film/artist_in_montreal/ Artist in Montreal]* a 1954 National Film Board of Canada documentary
* ''Time'' Article on Borduas and Le Refus global
* *Total Refusal (Refus Global): the manifesto of the Montréal Automatists*, translated by Ray Ellenwood. Holstein, Ont: Exile Editions, 2009.
** 
* Ellenwood, Ray. *Egregore : a history of the Montréal automatist movement*. Toronto: Exile Editions, 1992.
** 
* Nasgaard, Roald. *The Automatiste revolution: Montreal, 1941-1960*. Vancouver: Douglas & McIntyre, 2009
** 


## הערות שוליים

קטגוריה:מונטריאול: תרבות
קטגוריה:אמנים קנדים
Me and Your Mama

"**Me and Your Mama**" (בתרגום לעברית: **אני ואמא שלך**) הוא סינגל של הראפר והזמר האמריקאי צ'יילדיש גמבינו. הוא יצא ב-10 בנובמבר 2016 ברחבי העולם, והוא הסינגל הראשון מתוך אלבום האולפן השלישי שלו *"!Awaken, My Love".*

השיר בוצע לראשונה בהופעה חיה בפסטיבל המוזיקה בונארו  ב-13 ביוני 2015.

## מיקומי שיא

## קישורים חיצוניים

## הערות שוליים

קטגוריה:שירים באנגלית
לחימה

[250px|ממוזער|שמאל|[המג"ד (תצלום)|המג"ד: תצלום נודע בו קצין וחיילים סובייטים במהלך לחימה, הקצין נהרג בהמשך הקרב]]
**לחימה** היא פעולה אלימה המיועדת להכריע עימות או מאבק, על ידי פגיעה ביריב או הכנעתו. המונח מתייחס לפעולה הבסיסית, בין אם מתבצעת על ידי יחיד, ובין אם על ידי רבים. 

במהלך הלחימה, מנסים היריבים לפגוע זה בזה בצורה פיזית. הפגיעה יכולה להתרחש כתוצאה מחבטה, ישירה או עקיפה (למשל הפלת היריב), כתוצאה מפציעה ואיבוד דם או מפגיעה באבר חיוני.

## טכניקה ומיומנות
הגם שמיומנות וטכניקה אינן הכרחיות ללחימה, הרי שקיומן מהווה יתרון, והצד אשר נהנה מטכניקה או ממיומנות גבוהה יותר מעלה את סיכוייו לניצחון.

## סוגי לחימה
* **לחימה בידיים ריקות** – מתאפיינת במגע פיזי בין הנלחמים, באמצעות בעיטות, אגרופים, נשיכות או כל אמצעי אחר. הגורם המכריע בלחימה כזאת הוא כוח פיזי ולא פעם הבדלי משקל, אך זריזות ומיומנות עשויות לבטל יתרון זה. 
* **לחימה ב[[נשק קר]]** – צורת הלחימה תלויה בסוג הנשק – נשקי להב או נשקי מוט בטווח הקצר ונשקי ירי או הטלה בטווח הארוך. כל הנשקים הללו דורשים מיומנות בהפעלתם. בלחימה בנשקי להב או מוט עדיין קיים מגע קרוב מאוד בין הלוחמים ("**לחימה פנים אל פנים**"), וגם בהם גודל וכוח פיזי מהווים יתרון מכריע.
* **לחימה ב[[נשק חם]]** – נשק חם מאפשר פגיעה ביריב מרחוק מאוד, לעיתים אף מבלי לראותו. הנשק החם מבטל כל יתרון פיזי ורק מיומנות בהפעלתו קובעת את הצלחת הלחימה. אחד הטיעונים הנפוצים בארצות הברית בעד הזכות להחזיק ולשאת כלי נשק, הוא כי הנשק החם מבטל את היתרון הפיזי שיש לגברים על נשים ומאפשר לנשים להתגונן ביעילות.
* **לחימה במערכות נשק** – במערכות נשק הדורשות הפעלה של יחיד או של צוות (כמטוס קרב, טנק או צוללת) הלחימה מתבצעת על ידי מפעילי המערכת, בין אם זה טייס בודד ובין אם צוות שלם המפעיל כלי כצוללת – כל הצוות ביחד וכל אחד מהם לחוד. כישלון של אחד מאנשי הצוות עלול להכשיל את לחימת המערכת כולה.

### לחימה בעולם החי
המקרים העיקריים של לחימה בעולם החי הם:
* לחימה בין טורף לבין טרפו – במקרים מסוימים הציד לא מסתיים עם תפיסת הטרף וזה נלחם על חייו, בעוד שהטורף נלחם להורגו. ישנם מקרים בהם הטרף מצליח להשתחרר מהטורף ולהמלט. בחלק מהמקרים הללו, עשוי הטורף להיפגע במהלך המאבק עם הטרף ויש מקרים נדירים שאף נהרג על ידיו. בלחימה נגד טרף נהנים הטורפים מיתרון של מיומנות רבה במאבקים כאלה – טורפים רבים משחקים במשחקי מאבק כגורים, וכמובן שעם הזמן צוברים ניסיון בהכרעת טרפם.
* לחימה על משאבים: טריטוריה, מזון או הזדווגות – במקרים כאלה הצד המפסיד "נכנע", מסתלק מתביעתו על המשאב ומותיר אותו לצד המנצח. לחימה כזו נפוצה מאוד בין בעלי חיים מאותו מין, אך לחימה על טריטוריה ובעיקר על מזון עשויה להתרחש בין מינים שונים.

## לחימה כספורט
הצורך ברכישת מיומנויות לחימה הוא אחד ממקורותיו של הספורט. עם הזמן, הפכו אימוני הלחימה לתחרויות ספורטיביות, שכללו הטלת כלי נשק כחנית, תחרויות קליעה בחץ וקשת, תחרויות ריצה והיאבקות ועוד. עם הזמן קיבלו תחרויות אלו גם אופי של בידור, גם כאשר כללו לחימה ממשית כבמופעי גלדיאטורים. בימי הביניים התפתחו באירופה אימוני לחימה כטורנירים, וב התפתחו אמנויות הלחימה.

## ראו גם
* קרב
* קרב פנים אל פנים
* תורת לחימה

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:אלימות
קטגוריה:צבא
ז'ואאו ז'אקיטה

**ז'ואאו לאמין ז'אקיטה** (באנגלית: **João Lamine Jaquité**; נולד ב-22 בפברואר 1996) הוא כדורגלן מגינאה ביסאו, המשחק בעמדת הקשר בהפועל נוף הגליל ובנבחרת גינאה ביסאו.

## קריירה
ז'אקיטה נולד בגינאה ביסאו, והחל לשחק כדורגל כנער במחלקת הנוער של הקבוצה החובבנית הפורטוגלית פּוֹוֹנְשׁ. ב-8 ביולי 2015 עלה לקבוצת הבוגרים של טונדלה, שעלתה לראשונה בהיסטוריה לליגת העל הפורטוגלית.

הופעת הבכורה שלו בקבוצה הייתה ב-20 בדצמבר 2015, כשפתח בהרכב בהפסד 1–3 לוויטוריה סטובל.

בעונת 2017/2018 הושאל לעונה אחת ללוסטיאנו מהליגה הפורטוגלית השלישית.

### קריירת נבחרות
ז'אקיטה ערך את הופעת הבכורה שלו בנבחרת גינאה ביסאו ב-23 במרץ 2019, בתיקו 2–2 עם  במסגרת מוקדמות גביע אפריקה לאומות 2019. ז'אקיטה זומן גם לסגל במשחקי הגביע עצמם, בהם הודחה הקבוצה בשלב הבתים.

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:גינאה ביסאו: קשרי כדורגל
קטגוריה:ביסאו: כדורגלנים
קטגוריה:כדורגלני טונדלה
קטגוריה:כדורגלני וילפרנקואנסה
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:כדורגלני נבחרת גינאה ביסאו
קטגוריה:ספורטאים מגינאה ביסאו בפורטוגל
קטגוריה:ספורטאים מגינאה ביסאו בישראל
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:אישים מגינאה ביסאו שנולדו ב-1996
רצח בחווה הלבנה

**רצח בחווה הלבנה** (באנגלית: **White House Farm**) היא סדרת טלוויזיה בריטית מסוגת דרמת פשע, המבוססת על אירועים אמיתיים שהתרחשו באוגוסט 1985.

חברת New Pictures הפיקה את הסדרה עבור ITV, וחברת All3Media הפיצה אותה ברחבי העולם. ב-8 בינואר 2020 שודרה הסדרה לראשונה בערוץ ITV.

## תקציר עלילה
הסדרה מבוססת על אירועים שקרו ב-6 באוגוסט 1985. חמישה מבני משפחת באמבר-קאפל נורו למוות בחוות הבית הלבן שבאסקס. המשטרה פתחה בחקירה בראשות פקד בילוש טאף ג'ונס (סטיבן גראהם) וסמל בילוש סטן ג'ונס (מארק אדי).

כשבנם של בני הזוג באמבר, ג'רמי, נחקר הוא טען שאחותו, שילה, שסבלה מסכיזופרניה, השתגעה לפתע, ירתה והרגה את הוריה ואת ילדיה התאומים בני השש. ככל שחקירת הרצח מתפתחת מתגלה טוויסט איום והרסני.

## צוות השחקנים
* סטיבן גראהם – פקד בילוש טאף ג'ונס
* פרדי פוקס – ג'רמי באמבר
* קרסידה בונאס – שילה קאפל
* מארק אדי – סמל בילוש סטן ג'ונס
* ג'מה וילן – אן איטון
* מארק סטנלי – קולין קאפל
* אלכסה דייוויס – ג'ולי מאגפורד
* אלפי אלן – ברט קולינס
* מילי בריידי – סאלי ג'ונס
* אמנדה ברטון – ג'ון באמבר
* ניקולס פארל – נוויל באמבר
* סקוט ריד – בלש מיק קלארק
* גרייס קאלדר – הת'ר איימוס
* אוליבר דימסדייל – פיטר איטון
* ריצ'רד גולדינג – דייוויד בוטפלור

## פרקים

## הפקה
עם תחילת הצילומים באוגוסט 2018 דווח על הפקתה של הסדרה. פורסם שסטיבן גראהם, פרדי פוקס, קרסידה בונאס ואלכסה דייוויס יופיעו בתפקידים ראשיים. פרטים נוספים פורסמו באוקטובר 2019, ושידור הסדרה תוכנן לתחילת 2020. שידור הבכורה של הסדרה נערך ב-8 בינואר 2020. בפברואר 2020 יצאה הסדרה על גבי DVD.

חברת All3Media הייתה אחראית להפצה הבינלאומית של הסדרה. בנובמבר 2019 נחתם חוזה עם HBO Max לשידור הסדרה בארצות הברית. בישראל שודרה הסדרה ב-yes הטלוויזיה בלוויין.

אירועי הרצח התרחשו בכפר בשם טולשאנט ד'ארסי. אף סצנה מהסדרה לא צולמה שם, אלא המפיקים בחרו באתרים אחרים כדי לדמות את הסביבה. הסצנות שמתארות את משפטו של ג'רמי באמבר צולמו באותו בית משפט שבו נערך המשפט האמיתי.

## קישורים חיצוניים

* 
* 
* 

## הערות שוליים

קטגוריה:תוכניות טלוויזיה באנגלית
קטגוריה:סדרות טלוויזיה בריטיות שעלו לשידור בשנות ה-2020
מרדכי וייס (קצין)

**אהרן מרדכי (מורדי) וייס** (נולד בשנת 1982) הוא קצין בצה"ל בדרגת אלוף-משנה, המכהן כמפקד חטיבת הקומנדו (עוז). שימש כקצין אג"ם של פיקוד הצפון, וקודם לכן שימש כמפקד חטיבת אפרים, מפקד גדוד גפן ומפקד גדוד 101.

## ביוגרפיה
וייס למד במכינה קדם-צבאית בני דוד בעלי במחזור י"ג. התגייס לצה"ל בשנת 2002, התנדב לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה ובמלחמת לבנון השנייה. לאחר מכן מונה למפקד פלוגת מסלול. בהמשך שימש כמפקד פלוגה מבצעית בגדוד 101. לאחר מכן עבר לסיירת מטכ"ל שם מונה למפקד פלגת ההכשרות ביחידה. בהמשך חזר לחטיבת הצנחנים ומונה למפקד מחזור בבא"ח צנחנים.

ב-12 ביולי 2018 הועלה לדרגת סא"ל ומונה למפקד גדוד 101, ושימש בתפקיד עד 28 ביולי 2020. לאחר מכן מונה למפקד גדוד גפן בין השנים 2020–2021. ב-10 באוגוסט 2021 הועלה לדרגת אל"ם ומונה למפקד חטיבת אפרים, תפקיד בו שירת עד 19 ביולי 2023. ב-25 ביולי 2023 מונה לקצין האג"ם של פיקוד הצפון. ב-22 בנובמבר 2024 פורסם כי ימונה למפקד חטיבת הקומנדו, וב-3 ביוני 2025 נכנס לתפקידו כמפקד החטיבה.

## חיים אישיים
וייס מתגורר בעלי, נשוי ואב לשמונה. בעל תואר ראשון במדעי המדינה וצבא וביטחון מאוניברסיטת חיפה.

## קישורים חיצוניים

* 
* 

## הערות שוליים

קטגוריה:לוחמי סיירת מטכ"ל
קטגוריה:מפקדי גדוד 101
קטגוריה:מפקדי גדוד גפן
קטגוריה:מפקדי חטיבת אפרים
קטגוריה:קציני אג"ם של פיקוד הצפון
קטגוריה:אלופי-משנה בצה"ל
קטגוריה:בוגרי מכינה קדם-צבאית בני דוד
קטגוריה:בוגרי אוניברסיטת חיפה
קטגוריה:עלי: אישים
קטגוריה:מפקדי חטיבות במלחמת חרבות ברזל
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1982
סאול גרסיה

**סאול גרסיה קבררו** (בספרדית: **Saúl García Cabrero**; נולד ב-9 בנובמבר 1994) הוא כדורגלן ספרדי המשחק בעמדת המגן השמאלי בראסינג סנטנדר.

## קריירה
גרסיה נולד בוויוניו דה פיאלגוס שבקנטבריה, ספרד. הוא החל לשחק כדורגל בקבוצת הנוער של ראסינג סנטנדר הסמוכה, ובעונת 2012/2013 קודם לקבוצת המילואים של המועדון, ראיו קנטבריה, ששיחקה בליגה הספרדית השלישית. בתום העונה גם המועדון הבכיר וגם קבוצת המילואים ירדו ליגה, וגרסיה זומן לקבוצה הבכירה והפך למגן הפותח שלה. בתום עונת 2013/2014 העפילה הקבוצה בחזרה לליגה הספרדית השנייה.

ב-29 בדצמבר 2014 נרכש גרסיה על ידי דפורטיבו לה קורוניה מהלה ליגה תמורת 200 אלף אירו, וחתם על חוזה לארבע עונות וחצי, כשסוכם שהוא נשאר בראסינג סנטנדר עד לתום העונה.

גרסיה לא זכה לקרדיט בהרכב דפורטיבו לה קורוניה, ושיחק רק בשני משחקי גביע בחציה הראשון של עונת 2015/2016. בינואר 2016 הושאל גרסיה לטנריפה מהליגה הספרדית השנייה עד לתום העונה. לקראת עונת 2016/2017 הוא שב ללה קורוניה, אך הושאל מיד לעונה אחת לז'ירונה, גם היא מהליגה השנייה. לאחר ששיחק שישה משחקי ליגה בלבד במדיה, הושאל גרסיה בינואר 2017 למיורקה, שבתום העונה ירדה לליגה הספרדית השלישית.

גרסיה שב ללה קורוניה לקראת עונת 2017/2018, ובמחצית העונה הראשונה שותף במשחק ליגה אחד בלבד. בינואר 2018 הושאל לנומנסיה מהליגה השנייה. הוא ערך את משחק הבכורה שלו בקבוצה ב-10 בינואר 2018, במשחק גביע המלך נגד ריאל מדריד. גרסיה בישל את השער השני של נומנסיה, והמשחק נגמר בתיקו 2–2, אך הקבוצה הודחה 2–5 במצטבר.

בספטמבר 2018 סיכם גרסיה על חוזה לשנתיים בבית"ר ירושלים, אך החוזה לא נחתם בשל בעיות כלכליות מצד דפורטיבו לה קורוניה. עם זאת, באותה עונה הפך גרסיה למגן השמאלי הפותח של הקבוצה.

ב-27 ביוני 2019 חתם על חוזה לארבע עונות בדפורטיבו אלאבס, ובספטמבר 2019 הושאל לעונה אחת לראיו ואיקאנו מהליגה השנייה. בספטמבר 2020 הושאל לעונה אחת לספורטינג חיחון מהליגה השנייה. ב-29 ביולי 2022 סיים את חוזהו באלאבס, ולמחרת חתם לשנתיים במועדון נעוריו מהליגה השנייה, ראסינג סנטנדר.

## קישורים חיצוניים

## הערות שוליים

קטגוריה:מגני כדורגל ספרדים
קטגוריה:כדורגלני ראסינג סנטנדר
קטגוריה:כדורגלני דפורטיבו לה קורוניה
קטגוריה:כדורגלני טנריפה
קטגוריה:כדורגלני ז'ירונה
קטגוריה:כדורגלני מיורקה
קטגוריה:כדורגלני דפורטיבו אלאבס
קטגוריה:כדורגלני ראיו ואייקאנו
קטגוריה:כדורגלני ספורטינג חיחון
קטגוריה:כדורגלנים ספרדים
קטגוריה:ספרדים שנולדו ב-1994
ג'ים אלווינה

**ג'ים אמיליין נגואט אלווינה** (בצרפתית: **Jim Émilien Ngowet Allevinah**; נולד ב-27 בפברואר 1995) הוא כדורגלן גבוני המשחק בעמדות הקשר במועדון הכדורגל אנז’ה שבליגת העל הצרפתית בכדורגל ובנבחרת גבון. ג'ים נולד בצרפת אך מייצג את נבחרת גבון.

## קריירה בינלאומית
אלווינה ערך את הופעת הבכורה שלו בנבחרת גבון בכדורגל ב-23 במרץ 2019 במוקדמות גביע אפריקה לאומות 2021 נגד בורונדי.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים גבונזים
קטגוריה:קשרי כדורגל צרפתים
קטגוריה:קשרי כדורגל גבונזים
קטגוריה:כדורגלני קלרמון פוט
קטגוריה:כדורגלני אנז'ה
קטגוריה:כדורגלני נבחרת גבון
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2025
קטגוריה:צרפתים שנולדו ב-1995
וילאייט מנאסטיר

**וילאייט מנאסטיר** (בטורקית עות'מאנית: **ولايت مناستر**) היה מחוז מנהלי ברמה הראשונה (וילאייט) של האימפריה העות'מאנית, שהוקם בשנת 1874, התפרק בשנת 1877 והוקם מחדש בשנת 1879. הווילאייט נכבש במלחמת הבלקן הראשונה בשנת 1912 וחולק בין ממלכת יוון לבין ממלכת סרביה, כאשר חלקים אחדים הפכו לחלק מהנסיכות החדשה של אלבניה.

## חטיבות מנהליות

ממוזער|מפה עות'מאנית משנת 1907, המציגה את חמשת הסנג'קים של הווילאייט
שמאל|ממוזער|טבלת הרכב הז'נדרמריה בווילאייט ביטולה (ביטולה, 22 ביולי 1904)
בתחילה היו בווילאייט הסנג'קים הבאים:
* סנג'אק מנאסטיר
* סנג'אק פריזרן
* סנג'אק דיברה
* סנג'אק סקוטרי

לאחר רפורמות אדמיניסטרטיביות בשנים 1867 ו-1877 נמסרו חלקים מסוימים של הווילאייט לידי וילאייט סקוטארי (1867) ווילאייט קוסובו (1877) שהוקמו לאחרונה.

חטיבות אדמיניסטרטיביות של וילאייט מנאסטיר עד 1912:
* סנג'ק מנאסטיר: קאזות  מנאסטיר (ביטולה), Pirlepe (פרילפ), פלורינה, Kıraçova (קיצ'בו) ואוחריד.
* סנג'ק סרפיצ'ה (בין 1864–1867 ו-1873–1892): קאזות סרפיצ'ה (Servia המודרנית), Kozana (קוזאני המודרנית), Alasonya (Elasson המודרנית), Kayalar (Ptolemaida ), Nasliç (ניאפוליס המודרנית, קוזאני) ו־Grebne (המודרני גריבנה).
* סנג'ק דיברה: קאזות מדברה-אי באלה (דבאר), מאט, דברה-זיר (מרכזו היה פיסקופויה ), רקאלאר (אזור סביב נהר ראדיקה (שמו המקומי הוא אזור נהר.
* סנג'ק אלבסן (İlbasan): קאזות İlbasan, Grameç ו-Peklin.
* סנג'ק גריג'ה: קאזות גריג'ה (קורצ'ה), איסטארובה (פוגרדץ), קולוניה (ארסקה) (מרכזה היה ארסק) וקסריה (קסטוריה).

## דמוגרפיה
### 1897
לדברי הקונסול הרוסי בווילאייט מנאסטיר, א' רוסטקובסקי, שסיים את המאמר הסטטיסטי בשנת 1897, סך האוכלוסייה היה 803,340, כאשר רוסטקובסקי קיבץ את האוכלוסייה לקבוצות הבאות:
* טורקים, עות'מאנים: 78,867
* אלבנים, גגים: 144,918
* אלבנים, טוסקים: 81,518
* אלבנים, נוצרים: 35,525
* סלאבים, אקסארכיסטים: 186,656
* סלאבים, פטריארכיסטים: 93,694
* סלאבים, מוסלמים: 11,542
* יוונים, נוצרים: 97,439
* יוונים, מוסלמים: 10,584
* ולאכים (ארומנים): 53,227
* יהודים: 5,270

### 1906/07
על פי מפקד האוכלוסין העות'מאני 1906/07 בווילאייט היו אוכלוסייה כוללת של 824,828 בני אדם, הכוללים אתנית:
* מוסלמים: 328,551
* נוצרים יוונים: 286,001
* בולגרים נוצרים: 197,088
* וולכים: 5,556
* יהודים: 5,459
* צוענים: 2,104
* ארמנים: 8
* פרוטסטנטים: 5
* לטינים: 3
* אזרחים זרים: 53

### 1912
על פי הערכה שפורסמה במגזין בלגי, ההרכב האתני בשנת 1912 עם פירוק המחוז במהלך מלחמת הבלקן הראשונה היה:
* בולגרים אורתודוקסים: 331,000
* אלבנים מוסלמים: 219,000
* ולאכים אורתודוקסים: 65,500
* יוונים אורתודוקסים: 62,000
* בולגרים מוסלמים: 24,000
* טורקים מוסלמים: 11,500
* מעורב: 35,000

במהלך מלחמות הבלקן (1912–1913), הצבא הסרבי היה אחראי על 80 אחוז מההרס של כפרים מוסלמים בווילאייט מנאסטיר.

## קישורים חיצוניים

## הערות שוליים

מאנסטיר
קטגוריה:אלבניה: היסטוריה
קטגוריה:יוון: היסטוריה
קטגוריה:מקדוניה הצפונית: היסטוריה
אלי לנקרי

**אלי לנקרי** (נולד ב-26 ביולי 1953) הוא ראש עיריית אילת.

## ביוגרפיה
לנקרי נולד בקזבלנקה שבמרוקו. עלה לארץ בשנת 1962 עם משפחתו לאילת. למד והתחנך באילת, בית ספר יסודי – "ימין הרצוג" ובבית ספר תיכון עירוני מקיף גולדווטר. בצבא שירת בגדוד 13 של גולני ולאחר מכן בחיל הקשר.

בין השנים 1997–2008 ניהל את חברת דיזנגוף (צים) אילת.

כיהן כסגן וממלא מקום ראש עיריית אילת מאיר יצחק הלוי משנת 2004. הוביל במהלך השנים את תחומי הכלכלה, התיירות, התעסוקה, החדשנות, עיר חכמה ועוד. בין השנים 2010–2013 שימש גם כיו"ר החברה הכלכלית לאילת.

לאחר פרישתו של יצחק הלוי כיהן כראש העיר בפועל. בבחירות המיוחדות לראשות עיריית אילת, שנערכו באוגוסט 2021, התמודד על ראשות העירייה. וניצח כשקיבל כ-44.7% מקולות הבוחרים, לעומת 41.2% שקיבל גבי קדוש.

בשנת 2024 התמודד בבחירות ונבחר לתקופת כהונה נוספת כשזכה ל-44.80% מהקולות, לעומת 35.98% שקיבל גבי קדוש.

בנוסף לתפקידו כראש עיריית אילת משמש כיו"ר תאגיד התיירות העירוני, יו"ר דירקטוריון המנהלת המשותפת של עיריית אילת ומועצה אזורית חבל אילות, וכיו"ר הוועדה הציבורית לשמירה על הפטור ממע"מ.

הוא בעל תואר ראשון בכלכלה וניהול מאוניברסיטת בן-גוריון בנגב והאוניברסיטה הפתוחה, בוגר לימודי ספנות ונמלים, סוכני אניות והכשרת דירקטורים באוניברסיטת חיפה.

## חיים אישיים
לנקרי נשוי לנעמי ואב לשלושה ילדים.

## קישורים חיצוניים

*ראש העיר הטרי של אילת, אלי לנקרי: "מתכוון לפעול בנחישות מול הממשלה החדשה", באתר חדשות 08, 21 ביוני 2021

## הערות שוליים

קטגוריה:ראשי עיריית אילת
קטגוריה:חברי מועצת העיר אילת
קטגוריה:ישראלים ילידי מרוקו
קטגוריה:בוגרי תיכון מקיף גולדווטר (אילת)
קטגוריה:בוגרי האוניברסיטה הפתוחה
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1953
איילט דיארבקיר

**איילט דיארבקיר** (בטורקית עות'מאנית: **ایالت دیاربكر**) היה איילט של האימפריה העות'מאנית. שטחו המדווח במאה ה-19 היה , מעט גדול יותר מהמחוז העבאסי המקורי במסופוטמיה העליונה. בשנת 1846 הוחלף האיילט באיילט כורדיסטן.

## היסטוריה
לאחר שרשיד מהמט פאשה מונה לוואלי ב-1834, הוא הוביל מערכות צבאיות נגד השבטים הכורדים המקומיים של Garzan, בדיר חאן ומילי וכן נגד היזידים בסינג'אר. בשנת 1835 הכניע גם את שבט מילי במרדין ובשנת 1836 ניצח את השליט מאמירות סוראן. לאחר מותו בשנת 1836, יורשו היה חאפיז מהמט פאשה שהמשיך להכניע את השבטים הכורדים והיזידים בסינג'אר. בשנות ה-40 של המאה ה-19, הועבר סנג'ק ג'יזרה, אשר לפני כן היה חלק מאמירות בוהטאן באיילט, אל איילט מוסול, אשר הוביל את מרד הכורדים בראשות בדיר חאן בג.

## חטיבות מנהליות

## הערות שוליים

קטגוריה:האימפריה העות'מאנית: איילטים
קטגוריה:טורקיה: היסטוריה
אפיקיוס (המאה ה-1 לפנה"ס)

**אפיקיוס** (בלטינית: **Apicius**) הוא שמו של חובב מותרות רומאי שחי בשנות ה-90 של המאה ה-1 לפנה"ס ונאמר עליו כי עלה על כל בני דורו בהוצאה כספית בזבזנית. לדברי פוסידוניוס, אפיקיוס היה אחראי לגירוש מרומא של רוטיליוס רופוס, שהיה מחברה של היסטוריה של רומא שנכתבה ביוונית והיה בולט בצניעות האירוח שלו.

כפי שטרטוליאנוס מעיר, אפיקיוס מוקדם זה העניק את שמו לסדרה של אניני טעם וטבחים מאוחרים יותר, במיוחד מרקוס גאביוס אפיקיוס שחי במאה ה-1 לספירה וכן אפיקיוס נוסף, שחי במאה ה-2. השם "אפיקיוס" לא הועבר כשם משפחה, אך ככל הנראה נעשה בו שימוש ככינוי, שמשמעותו: אוהב אוכל טוב ושתייה טובה. מאותה סיבה, השם "אפיקיוס" בסופו של דבר נחשב מתאים עבור ספר בישול, וככזה שימש הן לטקסט בישול מהתקופה הרומית המאוחרת הידוע כיום בשם "אפיקיוס" והן עבור הטקסט השונה למדי והקצר בהרבה *Excerpta Apicii* ("אפיקיוס מקוצר") המיוחס לווינידאריוס  (המאה ה-5).

## הערות שוליים

קטגוריה:שפים
קטגוריה:רומאים בתקופת הרפובליקה
קטגוריה:אישים שחיו במאה ה-1 לפנה"ס
When I'm Alone

"**When I'm Alone**" (בעברית: "**כאשר אני לבד**") הוא סינגל שהוקלט על ידי הזמרת-יוצרת האמריקאית ליסי. השיר יצא לאור ב-18 ביוני 2010, על ידי חברת תקליטים קולומביה רקורדס, כסינגל השני מתוך האלבום.

בדצמבר 2010, השיר נבחר כ"שיר השנה" באייטונס בבריטניה.

השיר הופיע בסוף הסרט טיפשים בלי הפסקה 2 אשר כלל את השחקנים ג'ים קארי וג'ף דניאלס.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי פולק רוק
קטגוריה:סינגלים בהוצאת קולומביה רקורדס
אפיקיוס (המאה ה-2 לספירה)

על פי החיבור "החכמים במשתה"  של אתנאיוס, **אפיקיוס** (בלטינית: **Apicius**) הוא שמו של טבח שמצא דרך לארוז צדפות טריות כדי לשלוח לקיסר טראיאנוס בזמן שהיה במסע מלחמה במסופוטמיה בסביבות שנת 115 לספירה. מידע זה מגיע באמצעות הקיצור של "החכמים במשתה", מאחר שהטקסט המלא של חלק זה ביצירתו של אתנאיוס לא שרד. אם מידע זה נכון, זהו מומחה המזון הרומי השלישי שידוע לנו אשר נקרא "אפיקיוס". המוקדם ביותר מביניהם היה חובב המותרות אפיקיוס שחי במאה ה-1 לפנה"ס.

ספר הבישול מהתקופה הרומית המאוחרת, "אפיקיוס", נותן בין היתר מתכון לשימור צדפות. זה אולי הפרט היחיד שבו יש לספר הבישול קשר עם מידע היסטורי על אחד מהאנשים הללו ששמם "אפיקיוס".

## הערות שוליים

קטגוריה:שימור מזון
קטגוריה:שפים
קטגוריה:רומאים בתקופת הקיסרות
קטגוריה:נפטרים במאה ה-2
און קומפני

240px|ממוזער|שמאל|הסמליל הקודם של החברה
**און קומפני בע"מ** (באנגלית: **Own Company**), שעד אוקטובר 2023 נקראה **OwnBackup**, היא חברה פרטית ישראלית העוסקת בשירותי גיבוי ושחזור בענן.

החברה הוקמה במרץ 2015 על ידי אריאל ברקמן (CTO), ערן כהן, סם גוטמן (מנכ"ל) ואורי ינקילב (מנהל שיווק). מטה החברה שוכן בניו ג'רזי ומרכז הפיתוח שלה (הקרוי **און דאטה קומפאני בע"מ**) שוכן בתל אביב. באוגוסט 2021 העסיקה החברה 120 עובדים בתל אביב, 200 בניו ג'רזי, 100 בלונדון, 20 בצרפת ו-20 בסידני.

בתחילת דרכה עסקה החברה שירותי גיבוי אוטומטי ושחזור לפי הצורך בפלטפורמת סיילספורס, וחברת סיילספורס אף נמנית עם המשקיעים בחברה מתחילת דרכה. בהמשך הורחבו שירותי החברה לפלטפורמות מחשוב ענן (מערכות SaaS) של AWS, ויווה סיסטמס ו-nCino. שירותים נוספים של החברה הם "ארגז חול", שמאפשר למשתמשים סביבה נפרדת למערכת המידע, לשם פיתוח, בדיקת שינויים והדרכה, וניהול ארכיון נתונים בהתאם לדרישות רגולציה. באוגוסט 2021 היו לחברה כ-4,000 לקוחות ברחבי העולם.
נכון ליולי 2023 לחברה היו כ 6000 לקוחות.

במאי 2019 גייסה החברה 23 מיליון דולר. ביולי 2020 גייסה החברה 50 מיליון דולר. בינואר 2021 גייסה החברה 167.5 מיליון דולר, לפי שווי של 1.4 מיליארד דולר, ובכך הפכה לחד-קרן. באוגוסט 2021 גייסה החברה 240 מיליון דולר, לפי שווי של 3.35 מיליארד דולר.

במאי 2021 רכשה את חברת Merlinx שבסיסה בתל אביב. ביוני 2021 רכשה החברה את חברת Nimmetry שבסיסה בקליפורניה ולה פעילות משמעותית בהודו. באוגוסט 2021 רכשה החברה את חברת RevCult שבסיסה בקליפורניה.

באוקטובר 2023 שינתה החברה את שמה מ-OwnBackup ל-Own Company, והכריזה על מוצר חדש בשם Own Discover.

ב-6 בספטמבר 2024 הודיעה חברת סיילספורס שהיא רוכשת את החברה, שבה כבר החזיקה ב-10% מהבעלות, תמורת 1.9 מיליארד דולר במזומן. הרכישה הושלמה בנובמבר 2024.

## קישורים חיצוניים
* 

* 
* 
* 

## הערות שוליים

קטגוריה:חברות שירותי מחשוב ישראליות
קטגוריה:תל אביב-יפו: חברות
קטגוריה:חברות תוכנה ישראליות
קטגוריה:חברות חד-קרן ישראליות
קטגוריה:חברות ישראליות שעשו אקזיט
קטגוריה:ישראל: חברות שהוקמו ב-2015
איילט מוסול

**איילט מוסול** (בטורקית עות'מאנית: **ایالت موصل**) היה איילט של האימפריה העות'מאנית. שטחו המדווח במאה ה-19 היה . האיילט היה מאוכלס ברובו בכורדים.

## היסטוריה
הסולטאן סלים הראשון ניצח את צבאו של שאה אסמאעיל בקרב צ'לדיראן, אך רק בשנת 1517 השיגו הצבאות העות'מאניים את השליטה במוסול, שנותרה עיר חיל המצב בגבול עד לכיבוש בגדאד בשנת 1534. האיילט הוקם בשנת 1535. מוסול הפכה אז לאחת משלוש היחידות הטריטוריאליות הניהוליות העות'מאניות של עיראק. בשנת 1840, סנג'ק ג'יזרה, אשר לפני כן היה חלק מאמירות בוהטאן באיילט דיארבקיר, הוכפף לאיילט מוסול, לאחר שהוביל מרד כושל של הכורדים נגד האימפריה העות'מאנית, בראשות בדיר חאן בג.

## חטיבות מנהליות
הסנג'קים של אייטל מוסול במאה ה-17:
# סנג'ק באג'ואנלי
# סנג'ק תיכרית
# סנג'ק מאסקי מוסול (נינוה)
# סנג'ק הארו

התווסף בשנות ה-40 של המאה ה-19:
# סנג'ק ג'יזרה

## הערות שוליים

קטגוריה:האימפריה העות'מאנית: איילטים
קטגוריה:עיראק: היסטוריה